Πανελλήνιο πρωτάθλημα υδατοσφαίρισης ανδρών 1948

Το πανελλήνιο πρωτάθλημα πόλο του έτους 1948 διεξήχθη από 22 ως 26 Σεπτεμβρίου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες (τα αγωνίσματα της κολύμβησης ξεκίνησαν μία ημέρα αργότερα, στις 23 Σεπτεμβρίου). Στο πρωτάθλημα αγωνίστηκαν 10 ομάδες. Πρωταθλητής αναδείχθηκε ο Εθνικός για τρίτη φορά στην ιστορία του.

 Στο πρωτάθλημα δήλωσαν συμμετοχή δέκα ομάδες, οκτώ που αγωνίστηκαν και στους αγώνες του προηγούμενου έτους (Ολυμπιακός, Ν.Ο. Πατρών, Ν.Ο. Μυτιλήνης, Α.Ο. Παλαιού Φαλήρου, Εθνικός Πειραιώς, Ν.Α.Ο. Κέρκυρας, Άρης Θεσσαλονίκης, Ηρακλής Θεσσαλονίκης), και δύο ακόμα πρωτοεμφανιζόμενες (Ν.Ο. Χαλκίδας και Παναθηναϊκός). Οι αγώνες διεξήχθησαν σε τρεις φάσεις. Για την πρώτη φάση οι δέκα ομάδες χωρίστηκαν με κλήρωση που έγινε στις 20 Σεπτεμβρίου σε τρεις ομίλους. Στους δύο πρώτους ομίλους τοποθετήθηκαν τρεις ομάδες, που αγωνίστηκαν με σύστημα ένας-προς-όλους. Στον τρίτο όμιλο τοποθετήθηκαν τέσσερις ομάδες και αγωνίστηκαν σε αγώνες νοκ-άουτ. Οι όμιλοι: Α' όμιλος: Ν.Ο. Μυτιλήνης, Άρης Θεσσαλονίκης, Ηρακλής Θεσσαλονίκης. Β' όμιλος: Α.Ο. Παλαιού Φαλήρου, Ολυμπιακός, Παναθηναϊκός. Γ' όμιλος: Εθνικός Πειραιώς, Ν.Ο. Πατρών, Ν.Ο. Χαλκίδας, Ν.Α.Ο. Κέρκυρας.Στη β' (ημιτελική) φάση, προκρίθηκαν οι δύο πρώτες ομάδες κάθε ομίλου, και τοποθετήθηκαν σε δύο νέους ομίλους των τριών ομάδων. Τα αποτελέσματα ομάδων του ίδιου ομίλου που είχαν ήδη αναμετρηθεί κατά την πρώτη φάση, μεταφέρθηκαν σε αυτή τη φάση. Στην τελική φάση προκρίθηκαν οι δύο πρώτες ομάδες των ομίλων της ημιτελικής φάσης, και αγωνίστηκαν σε έναν όμιλο. Ίσχυσε ξανά η μεταφορά αποτελεσμάτων προηγούμενων φάσεων. Πρωταθλήτρια αναδείχθηκε η ομάδα που κατέλαβε την πρώτη θέση του τελικού ομίλου. Πριν την έναρξη των αγώνων, ο ΝΟ Πατρών είχε καταθέσει αίτημα στην ομοσπονδία (ΕΚΟΦ) για εξαίρεση Πειραιωτών διαιτητών σε αγώνες του κατά Πειραϊκών ομάδων, καθώς υποστηρίζε ότι σε αντίστοιχες περιπτώσεις κατά το παρελθόν, οι διαιτητές είχαν αδικήσει την Πατραϊκή ομάδα προς όφελος της ομάδας της πόλης τους. Κατά τη δεύτερη μέρα των αγώνων η ομάδα του ΝΟ Πατρών επικράτησε εύκολα του ΝΑΟ Κέρκυρας, και προκρίθηκε στον τελικό του ομίλου της, όπου θα αντιμετώπιζε τον Εθνικό Πειραιώς. Ανεξάρτητα από το αποτέλεσμα του αγώνα αυτού, είχε ήδη προκριθεί στην ημιτελική φάση. Η ΕΚΟΦ όρισε διαιτητή της αναμέτρησης Εθνικός-ΝΟΠ τον Πειραιώτη Παπαδάκη. Μετά από προειδοποίηση του ΝΟΠ για αποχή, η ΕΚΟΦ προχώρησε σε κλήρωση μεταξύ των διαιτητών, η οποία ανέδειξε και παλι τον Παπαδάκη. Μετά από αυτή την εξέλιξη, ο ΝΟΠ αρνήθηκε να αγωνιστεί. Η ΕΚΟΦ επέβαλε σκληρή τιμωρία στον Πατραϊκό σύλλογο, καθώς εκτός από τη διοργάνωση της υδατοσφαίρισης, τον απέβαλε από όλα τα αγωνίσματα των κολυμβητικών αγώνων. 22 Σεπτεμβρίου 1948. Κατά την α' ημέρα (η οποία σήμανε και την έναρξη των κολυμβητικών αγώνων με τη διεξαγωγή μόνο αγώνων υδατοσφαίρισης), διεξήχθησαν τρεις αγώνες. (Α) Ν.Ο. Μυτιλήνης-Άρης Θεσσαλονίκης 2-1 (Β) Παλαιό Φάληρο-Ολυμπιακός 4-2 (Γ) Εθνικός Πειραιώς-Ν.Ο. Χαλκίδας 7-2 23 Σεπτεμβρίου 1948. Κατά την β' ημέρα διεξήχθησαν έξι συναντήσεις (οι δύο κρίθηκαν άνευ αγώνα), με τις οποίες ολοκληρώθηκε η πρώτη φάση των ομίλων. (Α) Ν.Ο. Μυτιλήνης-Ηρακλής Θεσσαλονίκης 7-0 (Β) Ολυμπιακός-Παναθηναϊκός 5-2 (Γ) Ν.Ο. Πατρών-Ν.Α.Ο. Κέρκυρας 6-0 (Α) Άρης Θεσσαλονίκης-Ηρακλής Θεσσαλονίκης 5-0 άνευ αγώνα (Β) Παλαιό Φάληρο-Παναθηναϊκός 11-0 (Γ) Εθνικός Πειραιώς-Ν.Ο. Πατρών 5-0 άνευ αγώναΗ τελική κατάταξη των ομίλων: Μετά την αποβολή του ΝΟ Πατρών, ο ΝΑΟ Κερκύρας πήρε την θέση του στην ημιτελική φάση των αγώνων. 24 Σεπτεμβρίου 1948. Κατά την γ' ημέρα διεξήχθησαν τέσσερις συναντήσεις, με τις οποίες ολοκληρώθηκε η δεύτερη φάση των ομίλων. Οι ομάδες χωρίστηκαν σε δύο ομίλους (Α' όμιλος: Ν.Ο. Μυτιλήνης, Άρης Θεσσαλονίκης, Παλαιό Φάληρο, μεταφέρθηκε το αποτέλεσμα ΝΟ Μυτιλήνης-Άρης 2-1 - Β' όμιλος: Ολυμπιακός, Εθνικός Πειραιώς, Ν.Α.Ο. Κέρκυρας). (Α) Ν.Ο. Μυτιλήνης-Παλαιό Φάληρο 2-2 (Β) Εθνικός Πειραιώς-Ν.Α.Ο. Κέρκυρας 5-0 (Α) Άρης Θεσσαλονίκης-Παλαιό Φάληρο 2-1 (Β) Εθνικός Πειραιώς-Ολυμπιακός 5-1Η τελική κατάταξη των ομίλων: Δεν αναφέρεται αγώνας μεταξύ Ολυμπιακού και ΝΑΟ Κέρκυρας, οπότε δεν είναι ξεκάθαρος ο τρόπος κατάταξης του Β' ομίλου και η πρόκριση του Ολυμπιακού εις βάρος του ΝΑΟΚ. Είναι πιθανό να άλλαξε ο τρόπος διεξαγωγής των αγώνων για τις ομάδες στις οποίες είχε επίδραση η αποβολή του ΝΟ Πατρών, δηλαδή των ΝΑΟ Κέρκυρας και Εθνικού οι οποίες τον αντιμετώπισαν την προηγούμενη ημέρα. Μετά την αποβολή του ΝΟ Πατρών, ακυρώθηκε το αποτέλεσμα του ήδη διεξαχθέντος αγώνα ΝΟ Πατρών-ΝΑΟ Κέρκυρας, και ο αγώνας Εθνικού-ΝΑΟΚ φαίνεται πως αποτέλεσε, μετά από την απρόβλεπτη εξέλιξη, τον νέο τελικό του γ' ομίλου και ταυτόχρονα νοκ-άουτ αγώνα στα πλαίσια της β' φάσης, με τον νικήτη να αντιμετωπίζει στη συνέχεια τον Ολυμπιακό, ώστε να μην υπάρξει παράταση του ήδη καταρτισμένου προγράμματος αγώνων. Αν ο τρόπος διεξαγωγής παρέμενε όπως είχε οριστεί, θα έπρεπε να διεξαχθεί και αγώνας Ολυμπιακού-ΝΑΟΚ, ο οποίος θα ήταν ο πέμπτος της γ' ημέρας ενώ είχαν οριστεί να διεξαχθούν τέσσερις. Αν ο ΝΟ Πατρών δεν αποβαλλόταν, οι αγώνες του Β' ομίλου κατά την τρίτη ημέρα θα ήταν λογικά οι εξής: ΝΟ Πατρών-Ολυμπιακός και Εθνικός-Ολυμπιακός, ενώ θα μεταφερόταν και το αποτέλεσμα του αγώνα Εθνικού-ΝΟΠ της β' ημέρας. 25 Σεπτεμβρίου 1948. Κατά την δ' ημέρα διεξήχθησαν τρεις συναντήσεις, ένας αγώνας κατάταξης και οι δύο πρώτοι αγώνες του τελικού ομίλου. Στον τελικό όμιλο μεταφέρθηκαν τα αποτελέσματα Εθνικός-Ολυμπιακός 5-1 και ΝΟ Μυτιλήνης-Άρης 2-1. (κατάταξη) Ν.Α.Ο. Κέρκυρας-Ν.Ο. Χαλκίδας ; Εθνικός Πειραιώς-Άρης Θεσσαλονίκης 1-0 Ν.Ο. Μυτιλήνης-Ολυμπιακός 1-1 26 Σεπτεμβρίου 1948. Κατά την ε' και τελευταία ημέρα διεξήχθησαν τρεις συναντήσεις, ο αγώνας κατάταξης θέσεων 5-6 και οι δύο τελευταίοι αγώνες του τελικού ομίλου. Στον τελικό όμιλο ο Εθνικός κατέκτησε τον τίτλο χάρη στην ισοπαλία που απέσπασε από τον εξαιρετικό Ν.Ο. Μυτιλήνης. (κατάταξη) Παλαιό Φάληρο-Ν.Α.Ο. Κέρκυρας 4-1 Εθνικός Πειραιώς-Ν.Ο. Μυτιλήνης 2-2 Ολυμπιακός-Άρης Θεσσαλονίκης 2-0Η τελική κατάταξη του ομίλου: